Tõsist klaveri-jazzu Jaapanist, meditatiivset teknot Hispaaniast, diipi elektroonilist dubi Kreekast, hingega haussi Chicagost, raputavaid breike Londonist … ehk käes on jälle Riiuli uudiste aeg!
Vanameister Mr Fingers aka Larry Heard sai äsja maha uue albumiga. Me ütleme – hingestatud, hingestatud ja veel kord hingestatud muusika. House ja elektrooniline soul AD 2018, klass omaette, umbes nagu see alati olla võiks 😛
Ämbienti gurmaanidele soovitame sel korral aga kindlasti soetada endale nii Fluxioni kui William Selmani LP-d.
Esimene neist sõuab kusagil klassika ja kajava techno piirimail ning on omaette kvaliteedimärk.
Selman ajab aga asju veidi eksperimenteerivamalt – on nii trippimist kui uute kõlailmade avastamist, kokku mahe ja vulisev helijõgi.
RIIULIST leiab!
Aga sel nädalal? Kas ka midagi uut? Loomulikult! Tuli taas palju head muusikat, mille saatel loodetavasti ka puud lehte löövad.
Seekord on meil erilise tähelepanu all uus Tetelepta kauamängiv “Senang”, mis otsast lõpuni täidetud tõeliselt blissed-out elektroonika ja leftfield kraamiga. Kindlasti tegemist meie ühe tänavuse lemmikuga. Siia kõrvale on pakkuda samast teemast veel tunamullune üllataja Huerco S ja äsjane, juba ülipositiivset kriitikat saanud tulevaste soojade suveõhtute saundtrack – Terekke “Improvisational Loops”.
Veidi eksperimentaalsema külje pealt jõudis meieni üks üsna elutruu kassipildiga plaat, nimelt Yasuaki Shimizu “Kakashi” LP. Mõnusad saundid minevikust, mis kõlavad tänase tuleviku sees endiselt väga värskena: